О Б Щ И Н С К И   С Ъ В Е Т  - П Е Р Н И К

Р Е Ш Е Н И Е  № 993
от 22.11.2018 г.

За обезщетение с общинско жилище на физическо лице по разпоредено, но неизпълнено обезщетение, поради недостроена жилищна сграда по проведено отчуждително производство

 На основание чл.21, ал.1, т.8,  и ал. 2 от ЗМСМА, чл. 42, ал. 1, т.2 и ал.2 от ЗОС

ОБЩИНСКИ СЪВЕТ РЕШИ:
I. Общински съвет Перник дава съгласие: 

 
По проведено отчуждително производство на част от отчужден имот пл.№ 8415 по действащия регулационен и застроителен план на гр. Перник, кв.“Железни заводи“ за нуждите на ПК „Благой Попов“, Васил Стоилов Василев, чрез пълномощника си Стилиан Василев Василев да бъде обезщетен с общинско жилище, находящо се в гр. Перник, ул.“Юрий Гагарин“, бл.38, вх.Г, апартамент № 91, ет.7, който съгласно кадастралната карта и кадастралните регистри на гр. Перник представлява самостоятелен обект в сграда с идентификатор 55871.514.7949.1.91 /землище петдесет и пет хиляди осемстотин седемдесет и първи, кадастрален район петстотин и четиринадесети, имот седем хиляди деветстотин четиридесет и девет, сграда първа, самостоятелен обект деветдесет и първи/ със застроена  площ – 56.48 кв.м, състоящо се от две стаи, кухня  и сервизни помещения ведно с  мазе №91 със ЗП – 3,21 кв.м и 0,69 % ид.ч от общите части на сградата, при граници на апартамента: На същия етаж:55871.514.7949.1.92, 55871.514.7949.1.117; под обекта:  55871.514.7949.1.88, Над обекта: 55871.514.7949.1.94,  при граници на мазе №91:  Изток – коридор; Запад – мазе №92, Север – мазе №90, Юг –коридор. Жилището е актувано с акт за частна общинска собственост  №7148/11.10.2012 г., утвърден от Кмета на Община Перник.


Пазарната оценка на общинското жилище, изготвена от лицензиран оценител, е равностойността  от  35 900 лв. /тридесет и пет хиляди и деветстотин лева/.

Пазарната оценка на имот  пл.№8415 по действащия регулационен и застроителен план на гр. Перник, кв.“Железни заводи“, изготвена от лицензиран оценител към момента е равностойността  от  20 966 лв. /двадесет хиляди деветстотин шестдесет и шест лева/.
Съобразно семейното и материално положение на собственика чл. 90 от ЗТСУ/отм./ не намира приложение, поради което следва собственика да заплати разликата между стойността на отчуждения имот в размер на 20 966 лв. /двадесет хиляди деветстотин шестдесет и шест лева/ и стойността на жилищния имот, който се отстъпва за обезщетение в размер на 35 900 лв. /тридесет и пет хиляди и деветстотин лева/. Разликата от двете стойности е в размер на 14 934 лв. /четиринадесет хиляди деветстотин тридесет и четири лева/ и следва да бъде заплатена от Васил Стоилов Василев чрез пълномощник Стилиан Василев Василев

II. Възлага на Кмета на Община Перник да извърши необходимите процедури и да издаде заповед за обезщетяване.
Решението е прието на заседание на Общинския съвет, проведено на 22.11.2018г., Протокол № 18 т.10  от дневния ред и е подпечатано с официалния печат на Общинския съвет.

ПРЕДСЕДАТЕЛ:

 /инж. ИВО САВОВ/

